CELEX: 62006TJ0387
Language: sk
Date: 2008-10-10
Title: Rozsudok Súdu prvého stupňa (šiesta komora) z 10. októbra 2008. # Inter-Ikea Systems BV proti Úradu pre harmonizáciu vnútorného trhu (ochranné známky a vzory) (ÚHVT). # Ochranná známka Spoločenstva - Prihláška obrazovej ochrannej známky Spoločenstva zobrazujúcej paletu - Absolútny dôvod zamietnutia - Článok 7 ods. 1 písm. b) nariadenia (ES) č. 40/94. # Spojené veci T-387/06 až T-390/06.

Rozsudok Súdu prvého stupňa (šiesta komora) z 10. októbra 2008 – Inter‑Ikea/ÚHVT (Vyobrazenie palety)
      (spojené veci T‑387/06 až T‑390/06)
      „Ochranná známka Spoločenstva – Prihláška obrazovej ochrannej známky Spoločenstva zobrazujúcej paletu – Absolútny dôvod zamietnutia – Článok 7 ods. 1 písm. b) nariadenia (ES) č. 40/94“
      Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky, ktoré nemajú rozlišovaciu spôsobilosť [nariadenie Rady č. 40/94, článok 7 ods. 1 písm. b)] (pozri body 31,
         34 – 45)
      
      Predmet 
      
         
               Žaloby proti štyrom rozhodnutiam prvého odvolacieho senátu Úradu pre harmonizáciu vnútorného trhu (ochranné známky a vzory)
                  z 26. septembra 2006 (veci R 353/2006‑1, R 354/2006‑1, R 355/2006‑1 a R 356/2006‑1) týkajúcim sa štyroch prihlášok obrazových
                  ochranných známok, ktoré graficky vyobrazujú paletu
               
            Údaje týkajúce sa veci
      
               Prihlasovateľ ochranných známok Spoločenstva: 
            
            
               Inter‑Ikea Systems BV
            
         
               Prihlasované ochranné známky Spoločenstva:
            
            
               obrazové ochranné známky vyobrazujúce paletu pre tovary a služby v triedach 6, 7, 16, 20, 35, 39 a 42 – prihlášky č. 4073763,
                  4073731, 4073748 a 4073722
               
            
         
               Rozhodnutia prieskumového pracovníka:
            
            
               zamietnutie prihlášok
            
         
               Rozhodnutia odvolacieho senátu:
            
            
               zamietnutie odvolaní
            
         
      Výrok
      
         
                  1.
               
               
                  
               
               
                  	Rozhodnutia prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 26. septembra
                     2006 (veci R 353/2006‑1, R 354/2006‑1, R 355/2006‑1 a R 356/2006‑1) sa zrušujú v rozsahu, v akom zamietajú zápis prihlasovaných
                     ochranných známok, pokiaľ ide o tovary a služby v triedach 6, 7, 16, 20, 35, 39 a 42 v zmysle Niceskej dohody o medzinárodnom
                     triedení výrobkov a služieb pre zápis známok z 15. júna 1957 v revidovanom a doplnenom znení, s vylúčením „kovových nákladných
                     paliet“, „nákladných vozíkov a kovových nákladných paliet na balenie a prepravu“ a „kovových prepravných paliet“ v triede
                     6, „nekovových nákladných paliet“, „nákladných vozíkov a nekovových nákladných paliet na balenie a prepravu“ a „nekovových
                     prepravných paliet“ v triede 20, ako aj služieb „prenájmu nákladných paliet“ v triede 39.
                  
               
            
         
                  2.
               
               
                  
               
               
                  	V zostávajúcej časti sa žaloby zamietajú.
               
            
         
                  3.
               
               
                  
               
               
                  	Každý z účastníkov konania znáša svoje vlastné trovy konania.